
asupra propunerii legislative privind procedurile simplificate de înregistrare şi funcţionare a societăţilor comerciale.

În conformitate cu prevederile art.89  din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare,  cu propunerea legislativă privind procedurile simplificate de înregistrare şi funcţionare a societăţilor comerciale, trimisă cu adresa nr.215 din 7 mai   2001, înregistrată sub nr.614/XVIII/11 din 7 mai 2001.   



Potrivit prevederilor art.60 din Regulamentul Camerei Deputaţilor, Comisia juridică, de disciplină şi imunităţi a dezbătut propunerea legislativă menţionată mai sus, în şedinţa din 16 octombrie 2001. 

· 

Membrii comisiei au examinat iniţiativa legislativă, expunerea de motive, avizul Consiliului Legislativ şi punctul de vedere al Guvernului, transmis cu adresa nr.2500/MRP/8.06.2001, constatând următoarele:

· propunerea legislativă are ca obiect de reglementare instituirea unor proceduri simplificate de înregistrare şi funcţionare a societăţilor comerciale în vederea perfecţionării mediului de afaceri, a stimulării spiritului de iniţiativă al  intreprinzătorilor, precum şi a  creşterii gradului de responsabilitate a acestora;

· în prezent, propunerile formulate în această iniţiativă legislativă sunt reglementate prin  Ordonanţa de urgenţă a Guvernului nr.76/2001, privind simplificarea unor formalităţi administrative pentru înregistrarea şi autorizarea funcţionării comercianţilor, publicată în Monitorul Oficial nr.283/2001, Partea I.

Faţă de cele constatate mai sus, şi având în vedere dispoziţiile art.14 din Legea nr.24/2000 privind normele de tehnică legislativă pentru elaborarea actelor normative, prin care se prevede evitarea paralelismelor în procesul de legiferare, membrii Comisiei au hotărât, cu majoritate de voturi, respingerea propunerii legislative privind procedurile simplificate de înregistrarea şi funcţionare a societăţilor comerciale.

